Diari Oficial de la Generalitat Valenciana


Sumari del DOGV 9918, del 20-08-2024 (2024/8210)

RESOLUCIÓ de 30 de juliol de 2024, de concessió d’una subvenció nominativa a la Confederació de Cooperatives de la Comunitat Valenciana (CONCOVAL) per a ajudes corrents i de funcionament i activitats de promoció, foment i difusió del cooperativisme.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9918

Data del DOGV
:   20-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8210

CVE
:   HDUZ-X-1694-2621

Data del document
:   30-07-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Descriptors 

:   * ajuda pública
    * cooperativa

L’article 168.1.A de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, establix que es podran concedir, de manera directa, les subvencions que preveu nominativament la Llei de pressupostos de la Generalitat, que són les subvencions l’objecte, la dotació pressupostària i el destinatari de les quals figuren inequívocament en els seus annexos.

D’acord amb este article legal, la concessió de les subvencions previstes nominativament en la Llei de pressupostos de la Generalitat es pot formalitzar mitjançant una resolució de la persona titular del departament gestor del crèdit pressupostari al qual s’imputa l’ajuda. Esta ajuda té el caràcter de bases reguladores de la subvenció i en regula el contingut mínim, així com alguns dels tràmits que s’han de desenvolupar durant el procediment d’elaboració d’esta.

En el pressupost de la Generalitat per a 2024, consta, en la secció G0109 de la Conselleria d’Educació, Universitats i Ocupació, el servici G010904 de la Secretaria Autonòmica d’Ocupació, dins del centre gestor A82846751 de la Direcció General de Treball, Cooperativisme i Seguretat Laboral, i del programa 322D00, Promoció del cooperativisme i de l’economia social, la línia de subvenció S0754, amb la denominació «Subvenció confederació de cooperatives», en la qual consta com a beneficiària la Confederació de Cooperatives de la Comunitat Valenciana (CONCOVAL).

La línia de subvenció esmentada, S0754, «Subvenció confederació de cooperatives», s’inclou en l’objectiu 1, Promoció del cooperativisme i de l’economia social, del Pla estratègic de subvencions de la Conselleria d’Educació, Universitats i Ocupació, de l’Institut Valencià de Seguretat i Salut en el Treball (INVASSAT), amb la incorporació del Pla estratègic de subvencions del Servici Valencià d’Ocupació i Formació (Labora), per al període 2024-2027, aprovat per la Resolució de 28 de gener de 2024, de la Subsecretaria de la Conselleria d’Educació, Universitats i Ocupació.

El Decret 17/2024, de 12 de juliol, del president de la Generalitat, pel qual es determinen el número i la denominació de les conselleries i les seues atribucions, establix en l’article 7 que les competències en matèria de cultura, promoció cultural, patrimoni cultural, educació, formació professional reglada, ocupacional i contínua, universitats, ciència, investigació, política lingüística, intermediació laboral, foment de l'ocupació, cooperativisme, corresponen a la Conselleria d'Educació, Cultura, Universitats i Ocupació.

Així mateix, segons disposa l’article 17 del Decret 136/2023, de 10 d’agost de 2023, del Consell, d’aprovació del Reglament orgànic i funcional de la Conselleria d’Educació, Universitats i Ocupació, la Direcció General de Treball, Cooperativisme i Seguretat Laboral exercix les funcions que establix l’article 70 de la Llei 5/1983, de 30 de desembre, del Consell, i les altres previstes en l’ordenament jurídic, en matèria de treball, conciliació laboral, inspecció de treball, seguretat laboral i relacions laborals, així com en matèria de cooperativisme i economia social.

L’article 107 del Decret legislatiu 2/2015, de 15 de maig, del text refós de la Llei de cooperatives de la Comunitat Valenciana, establix que la Confederació de Cooperatives de la Comunitat Valenciana (CONCOVAL) serà el màxim òrgan de representació de les cooperatives i de les seues organitzacions en este àmbit territorial.

És a dir, que la considera «òrgan», té la categoria de «màxima representació» i és l’única a la qual es reconeix per llei este caràcter.

De fet, l’article 122 de la llei esmentada li concedix la facultat exclusiva de designar els representants del cooperativisme en el Consell Valencià del Cooperativisme.

Amb independència d’això, entre les funcions que el paràgraf 3 de l’article 107 li atribuïx, es troba la de participar en la difusió dels principis cooperatius i estimular la formació i promoció cooperativa i organitzar servicis d’interés comú per a estes. A més, segons els seus estatuts, li correspon procurar un marc jurídic que afavorisca el desenvolupament de les cooperatives i garantisca el compliment de les polítiques de foment del cooperativisme.

Estes funcions assignades es corresponen amb les que té atribuïdes el Servei de Cooperativisme i Economia Social en l’article 28.6 de l’Orde 9/2024, de 25 d’abril, de la Conselleria d’Educació, Universitats i Ocupació, per la qual es desplega el Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació. En concret, se li assignen les funcions de fomentar la cultura del cooperativisme, elaborar propostes per a desenvolupar polítiques públiques i programes de foment del cooperativisme i preparar disposicions normatives en matèria de foment del cooperativisme.

És a dir, que CONCOVAL desenvolupa, per imposició legal, una col·laboració en les funcions d’esta mateixa conselleria, en relació amb el foment del cooperativisme, en l’elaboració de la normativa, en la difusió dels principis i en la promoció de les cooperatives; tot el que s’ha esmentat, sense perjuí que li corresponga la designació de membres d’un òrgan tan important com el Consell Valencià del Cooperativisme.

A més, este òrgan de creació legal és l’únic que té assignades estes funcions tan complementàries, les quals té assignades este mateix servici adscrit a la Conselleria d’Educació, Universitats i Ocupació, fet que suposa una col·laboració en la gestió de determinats objectius públics.

Esta col·laboració no podria ser assignada a una altra entitat o persona, física o jurídica, ni per mitjà de contracte ni d’una línia d’ajuda específica, tenint en compte les funcions especials que se li assignen pel seu caràcter d’òrgan representatiu de totes les cooperatives de la Comunitat Valenciana de manera exclusiva; tot el que s’ha esmentat, sense ànim de lucre, perquè complemente les funcions d’esta mateixa conselleria, ja que així ho ha disposat, amb caràcter imperatiu, la mateixa Llei de cooperatives.

És a dir, que, una vegada constituïda esta Confederació, està obligada a desenvolupar funcions complementàries i de col·laboració exclusiva amb esta conselleria. En este exercici de 2024, part de la seua activitat es destinarà a la col·laboració amb la Capitalitat Espanyola del Cooperativisme, que recau en la ciutat de València, i en la qual estan implicades com a administracions, a més de la Generalitat Valenciana, l’Ajuntament de València i el Ministeri de Treball i Economia Social.

A més, estes activitats només podrien dur-se a terme per a una entitat que té exclusivitat pel que fa a la representativitat de tot el sector cooperatiu, per llei, la qual, a més, li atorga un paper col·laborador en les funcions pròpies de la conselleria competent.

El projecte remés per la Confederació de Cooperatives de la Comunitat Valenciana (CONCOVAL), en data d’1 de març de 2023, comprén les actuacions que es duran a terme, els recursos disponibles, els compromisos, les obligacions assumides i els indicadors d’execució i resultat estimats. Així mateix, l’entitat es compromet a dur a terme el projecte en els termes que s’exposen en la memòria presentada i en l’annex I d’esta resolució, de manera que s’ajusten a les partides, als conceptes i als imports pressupostats.

S’ha seguit el que disposa el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.

La Confederació de Cooperatives de la Comunitat Valenciana (CONCOVAL) i l’objecte de l’ajuda no constituïx una ajuda d’estat incompatible amb el mercat interior d’acord amb l’article 107.1 del Tractat de funcionament de la Unió Europea, no produïx béns ni servicis en el mercat (no competix amb altres organitzacions), no complix la condició de falsejar o amenaçar de falsejar la competència, de manera que afecte els intercanvis comercials entre els estats membres, ni rep cap avantatge econòmic, per la qual cosa no és aplicable el principi d’incompatibilitat amb el mercat comú formulat en l’apartat 1 de l’article 107 del TFUE.

En cas que la Confederació de Cooperatives de la Comunitat Valenciana duga a terme activitats tant de caràcter econòmic com no econòmic, s’hauran d’adoptar les precaucions necessàries per mitjà de les operacions oportunes per a distingir amb claredat entre els dos tipus d’activitats i entre els seus costos, finançament i ingressos, de manera que s’evite el finançament indirecte de les activitats econòmiques mitjançant la mesura d’ajuda.

Per tot el que s’ha exposat, havent-se seguit els tràmits que arreplega l’article 168.1.A de la Llei 1/2015, de 6 de febrer, i en virtut del Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació,

RESOLC

*Primer. Objecte*

D’acord amb l’assignació pressupostària prevista en la vigent Llei de pressupostos de la Generalitat per a l’exercici 2024, esta resolució té per objecte regular la concessió directa d’una subvenció de caràcter nominatiu destinada a l’ajuda per a gastos corrents i de funcionament i activitats de promoció, foment i difusió del cooperativisme de la Confederació de Cooperatives de la Comunitat Valenciana (CONCOVAL), durant l’exercici 2024.

Les actuacions concretes es desglossen en l’annex I, segons la memòria d’actuacions que la Confederació de Cooperatives de la Comunitat Valenciana (CONCOVAL) ha presentat per requeriment de l’Administració.

Estes actuacions tenen caràcter vinculant per a l’entitat beneficiària, per la qual cosa la subvenció que es concedix únicament es podrà destinar a estes activitats, i sempre que es complisquen els requisits i les condicions que establix esta resolució.

*Segon. Beneficiària i acreditació del compliment dels requisits*

L’entitat receptora de la subvenció directa és la Confederació de Cooperatives de la Comunitat Valenciana (CONCOVAL), amb CIF U81318624.

Consta en l’expedient l’acreditació del fet que l’entitat no es troba incursa en cap prohibició, d’acord amb els apartats 2 i 3 de l’article 13 de la Llei 38/2003, de 17 de novembre, general de subvencions, per a obtindre la condició de beneficiària d’ajuda pública. Igualment, ha acreditat que està al corrent en el compliment de les obligacions tributàries autonòmiques i estatals, i davant de la Seguretat Social, en els termes que establix el Reglament de la Llei 38/2003, de 17 de novembre, aprovat pel Reial decret 887/2006, de 21 de juliol, i que complix les obligacions que establix la normativa sobre la integració laboral de persones amb diversitat funcional, d’acord amb l’article 5 del Decret 279/2004, de 17 de desembre, del Consell, pel qual es regulen mesures en els procediments de contractació administrativa i de concessió de subvencions per al foment de l’ocupació de les persones amb discapacitat.

*Tercer. Crèdit pressupostari al qual s’imputa el gasto i la quantia de la subvenció*

De conformitat amb el que preveu la Llei de pressupostos i el projecte presentat, es concedix a la Confederació de Cooperatives de la Comunitat Valenciana (CONCOVAL) una subvenció directa per un import màxim de tres-cents cinquanta mil euros (350.000,00 €).

Una vegada acreditat el compliment de la finalitat per a la qual s’atorga, i aprovada la justificació dels gastos presentats, l’import correctament justificat s’abonarà amb càrrec a la línia de subvenció S0754, de l’aplicació pressupostària 83.84.34.963O24.238.58, de l’estat de gastos del pressupost de la Generalitat per a l’exercici 2024.

*Quart. Compatibilitat de l’ajuda*

Esta ajuda és compatible amb la percepció d’altres subvencions, ajudes, ingressos, o recursos per part de la Confederació de Cooperatives de la Comunitat Valenciana (CONCOVAL), procedents de qualsevol administració o ens públic o privat nacional, de la Unió Europea o d’organismes internacionals, concedides per a la mateixa finalitat prevista en esta resolució.

La compatibilitat estarà condicionada al fet que l’import de les ajudes rebudes, aïlladament o conjuntament amb altres, no supere el cost de l’activitat subvencionada, d’acord amb l’article 65.3.c del Reglament de la Llei 38/2003, de 17 de novembre.

No obstant això, la Confederació de Cooperatives de la Comunitat Valenciana (CONCOVAL) haurà de comunicar expressament a la Conselleria d’Educació, Cultura, Universitats i Ocupació la sol·licitud i obtenció d’estes ajudes. La comunicació de l’obtenció d’altres ajudes haurà de fer-se tan prompte com siga coneguda per la Confederació de Cooperatives de la Comunitat Valenciana (CONCOVAL) i, en tot cas, amb anterioritat a la justificació de l’aplicació dels fons concedits.

L’obtenció concurrent d’altres aportacions no declarades per la Confederació de Cooperatives de la Comunitat Valenciana (CONCOVAL) donarà lloc a la revocació total de l’ajuda concedida.

L’obtenció sobrevinguda d’altres aportacions o l’existència d’altres fonts de finançament no previstes per la Confederació de Cooperatives de la Comunitat Valenciana que, en unió de l’ajuda concedida mitjançant esta resolució, excedisquen el cost de l’activitat subvencionada, donarà lloc a la minoració de la subvenció per a adequar-la al límit expressat i, si és el cas, a l’exigència de reintegrament de les quantitats indegudament percebudes amb els seus interessos des de la data de percepció. A este efecte, la Confederació de Cooperatives de la Comunitat Valenciana (CONCOVAL) posarà en coneixement de la Direcció General de Treball, Cooperativisme i Seguretat Laboral l’obtenció d’altres fonts de finançament dins dels 15 dies següents al dia en què l’entitat en tinga notícia de la concessió o percepció.

*Quint. Comunicació de l’ajuda a la Comissió Europea.*

Durant la tramitació d’esta subvenció s’ha complit el que establix el Decret 128/2017, de 29 de setembre, del Consell, sobre el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.

La subvenció que es concedix en esta resolució no necessita la notificació esmentada anteriorment perquè no complix els requisits de l’article 107 del Tractat de funcionament de la Unió Europea; en concret, perquè no suposa un avantatge econòmic, ja que l’entitat a la qual es dirigix la subvenció no exercix una activitat econòmica que puga oferir béns o servicis en el mercat i, per això, no hi ha possibilitat de falsejament de la competència que afecte els intercanvis comercials entre estats membres.

No concorren en la Confederació de Cooperatives de la Comunitat Valenciana (CONCOVAL) les característiques que configuren una empresa a l’efecte de l’article 107 del TFUE, ja que la beneficiària no oferix ni produïx béns o servicis per al mercat, ni la seua activitat, de mera representació i organització general d’una classe d’empreses, és susceptible de trànsit o valoració econòmica en l’intercanvi de béns o servicis, ni les ajudes a les activitats d’esta, a la qual es dona suport mitjançant l’ajuda de referència, complixen el requisit del falsejament de la competència que afecte els intercanvis comercials entre els estats membres, ni tendixen a excloure ni disminuir les possibilitats d’establiment o la posició d’empreses d’altres tipus o radicades en altres estats membres de la Unió Europea, per la qual cosa queda exclosa de l’aplicació del principi d’incompatibilitat amb el mercat interior formulat en l’article 107.1 del Tractat de funcionament de la Unió Europea i, per tant, no és obligatòria la notificació a la Comissió Europea.

Prenent en consideració tot el que s’ha exposat, es conclou que esta ajuda no és d’estat i no falseja la competència, per la qual cosa no li és aplicable el principi d’incompatibilitat amb el mercat comú formulat en l’apartat 1 de l’article 107 del TFUE i, per tant, no queda subjecta a l’obligació de comunicació o notificació que establix l’article 108 del TFUE.

L’ajuda que es canalitza en les actuacions arreplegades com a objecte en esta resolució no queda subjecta a l’obligació de comunicació o notificació que establix l’article 108 del TFUE, ja que no es pot considerar una ajuda d’estat.

*Sext. Òrgan gestor*

Amb la supervisió de la Direcció General de Treball, Cooperativisme i Seguretat Laboral, responsable del programa pressupostari 322D00, a la subdirecció general amb competències en economia social li correspon la gestió i el control d’esta ajuda, així com comprovar que s’executa correctament, aprovar els justificants de gasto i emetre el certificat de pagament procedent, prèviament a la resolució de pagament de la subvenció correctament justificada.

*Sèptim. Procediment de concessió.*

El procediment de concessió de l’ajuda és el que preveu l’article 168.1.A de la Llei 1/2015, de 6 de febrer, d’hisenda pública, del sector públic instrumental i de subvencions, en relació amb l’article 22.2.a de la Llei 38/2003, de 17 de novembre, general de subvencions, i 65 del seu reglament, aprovat pel Reial decret 887/2006, de 21 de juliol.

1. La Confederació de Cooperatives de la Comunitat Valenciana (CONCOVAL) haurà de manifestar expressament la seua conformitat amb la concessió de la subvenció i amb estes bases reguladores, d’acord amb el model que acompanya esta resolució.

2. El model de conformitat, formalitzat i firmat degudament per la persona representant, s’ha de presentar en la seu electrònica de la Generalitat (per mitjà del tràmit «Sol·licitud general única d'iniciació i tramitació telemàtica de procediments de la Generalitat Valenciana. (Tràmit a utilitzar exclusivament quan no existisca un específic en la Seu electrònica de la Generalitat Valenciana enllaç: [https://www.gva.es/es/inicio/procedimientos?id\_proc=g95565),](https://www.gva.es/es/inicio/procedimientos?id_proc=g95565), ) en el Registre d'entrada de la Conselleria d'Educació, Cultura, Universitats i Ocupació, o també en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu de les administracions públiques.

3. En tot cas, s’han d’indicar en l’apartat «Dades bancàries» del formulari del web les dades del compte bancari en què l’empresa sol·licitant, si en resulta beneficiària, vol que es faça el pagament de l’import de l’ajuda.

En el cas que no s’hagen presentat les dades de domiciliació bancària amb anterioritat davant de la Generalitat Valenciana, o si, amb posterioritat, estes dades han experimentat qualsevol variació, l’entitat ha de dur a terme el tràmit telemàtic d’esta guia PROPER: procediment per a tramitar les altes, modificacions i baixes de les domiciliacions bancàries (domiciliació bancària). Tràmit automatitzat, [<https://www.gva.es/va/inicio/procedimientos?id\_proc=22766>.](https://www.gva.es/va/inicio/procedimientos?id_proc=22626)

4. D’acord amb el que disposa l’article 68 de la Llei 39/2015, d’1 d’octubre, del procediment administratiu de les administracions públiques, si el document de conformitat s’ha formalitzat de manera incompleta o no s’han aportat els requisits i els documents que s’assenyalen en esta base, es requerirà a l’entitat interessada que, en un termini de deu dies hàbils, esmene la falta o aporte els documents preceptius, amb la indicació que, si no ho fa, es considerarà que ha desistit, amb una resolució prèvia d’arxivament de l’expedient, que es dictarà en els termes que preveu l’article 21 de la norma esmentada, amb la qual cosa quedarà sense efecte la concessió de la subvenció, i perdrà, per tant, el dret a percebre-la.

*Octau. Obligacions de la Confederació de Cooperatives de la Comunitat Valenciana (CONCOVAL).*

La Confederació de Cooperatives de la Comunitat Valenciana (CONCOVAL) es compromet a dur a terme l’activitat que fonamenta la concessió de la subvenció de conformitat amb la memòria d’activitats que ha aportat per a incorporar-la a l’expedient. Les activitats susceptibles de finançament a l’empara d’esta resolució es corresponen amb els gastos corrents i de funcionament i les activitats de promoció, foment i difusió del cooperativisme de la Confederació de Cooperatives de la Comunitat Valenciana (CONCOVAL), per a 2024.

La Confederació de Cooperatives de la Comunitat Valenciana (CONCOVAL), com a beneficiària d’esta subvenció, està obligada a:

a) Comunicar a l’òrgan gestor d’esta subvenció la concessió d’altres subvencions, ajudes, ingressos o recursos procedents de qualsevol administració o ens públic o privat i concedits per a la mateixa finalitat que preveu esta resolució. Esta comunicació s’ha d’efectuar només es conega i, en tot cas, amb anterioritat a la justificació de l’aplicació donada als fons percebuts.

b) Sotmetre’s a la normativa sobre supervisió, seguiment i control de subvencions, així com facilitar tota la informació que requerisca l’òrgan gestor de la subvenció.

c) Ha de complir amb les obligacions de publicitat activa que, en qualitat d’entitat privada, imposa la Llei 1/2022, de 13 d’abril, de transparència i bon govern de la Comunitat Valenciana.

d) Estar, en qualsevol dels casos, subjecta a les obligacions que imposa l’article 14 i concordants de la Llei 38/2003, de 17 de novembre, general de subvencions.

*Nové. Gastos subvencionables.*

Es consideraran gastos subvencionables els que, de manera indubtable, responguen a la naturalesa de l’activitat subvencionada, resulten estrictament necessaris per a esta i es produïsquen en el termini establit per esta resolució.

Els costos indirectes els ha d’imputar la beneficiària a l’activitat subvencionada en la part que raonablement corresponga, d’acord amb els principis i les normes de comptabilitat generalment admesos, i, en tot cas, en la mesura que estos costos corresponguen al període en què, efectivament, es du a terme l’activitat.

Així mateix, l’import que la beneficiària pressuposte per a cada gasto determinarà l’import màxim subvencionable per a este, de manera que, si un gasto se satisfà finalment per un import superior al pressupostat, només resultarà subvencionable fins a l’import màxim pressupostat.

No serà admissible la compensació entre partides pressupostàries, llevat que l’òrgan instructor considere que les partides que s’han de compensar responen a la mateixa naturalesa, amb una sol·licitud prèvia expressa i fonamentada de la beneficiària.

1. Seran gastos elegibles i, per tant, subvencionables els generats i pagats entre l’1 de gener i el 25 de novembre de 2024, d’acord amb l’article 31 de la Llei general de subvencions, que responguen de manera indubtable a la naturalesa de les activitats subvencionades i resulten estrictament necessaris per al desenvolupament i l’execució d’estes.

2. En particular, tindran la consideració de gastos subvencionables:

a) Gastos de personal, excepte les indemnitzacions per despatxament i les jubilacions anticipades, sempre que es tracte de personal que preste servicis directament per a dur a terme les actuacions subvencionades. En tot cas, la subvenció per gastos de personal (comprensius de salaris i complements salarials) per cada una de les persones contractades a jornada completa no excedirà, en còmput anual, les quanties equivalents a les corresponents, l’1 de gener de 2024, al personal al servici de la Generalitat, la classificació del qual es fa constar.

|  |  |  |
| --- | --- | --- |
| Grup de cotització 1 a la Seguretat Social | Personal directiu de l’entitat | A1 26 E049 |
| Altre personal tècnic assignat al projecte o l’actuació | A1 20 E038 |
| Grup de cotització 2 a la Seguretat Social | Personal tècnic assignat al projecte o actuació | A2 18 E026 |
| Grup de cotització 3, 4 i 5 a la Seguretat Social | Personal administratiu sense titulació | C1 14 E019 |
| Grup de cotització 6 i 7 a la Seguretat Social | Personal subaltern o auxiliar d’administració | C2 12 E015 |

  

Les quanties màximes subvencionables anteriors corresponen a costos anuals del personal contractat a jornada completa, la qual correspon a 38 hores i 45 minuts setmanals.

En el cas que les persones ocupades estiguen vinculades per contracte a temps parcial, es reduirà proporcionalment l’import màxim subvencionable.

A les quanties anteriors es podran afegir els imports de les cotitzacions empresarials a la Seguretat Social a càrrec de la beneficiària i satisfetes per esta.

Per a controlar l’aplicació de la limitació anterior caldrà que, en la memòria econòmica justificativa de la subvenció, quede identificat el grup de cotització i la categoria professional, segons la taula anterior, del personal contractat.

b) Gastos de viatge, allotjament i manutenció, sempre que estiguen relacionats directament amb les actuacions subvencionades, de les persones amb contracte laboral amb l’entitat i de les persones vocals i conselleres de la beneficiària; tot això, d’acord i amb les quanties i els conceptes que establix el Decret 24/1997, d’11 de febrer, del Consell, sobre indemnitzacions per raó del servici i gratificacions per servicis extraordinaris, i per les quanties màximes que s’establixen en esta norma i en les seues modificacions. En tot cas, els bitllets i els títols de transport han de correspondre a classe econòmica o turista, o equivalents.

c) Arrendaments i cànons, sempre que estiguen relacionats directament amb les actuacions subvencionades.

d) Servicis d’empreses i de professionals independents necessaris per a dur a terme les actuacions subvencionades, inclosos els gastos de l’auditoria per a la revisió del compte justificatiu de la subvenció pública que es canalitza mitjançant esta resolució a favor de la beneficiària i respecte de l’exercici que s’indica en el primer apartat 1.

e) Primes d’assegurances.

f) Publicitat, propaganda i relacions públiques, sempre que tinguen per objectiu gastos de difusió o promoció de l’entitat beneficiària.

g) Subscripcions a bases de dades, publicacions i revistes especialitzades vinculades amb l’objectiu de l’entitat.

h) Gastos derivats de subministraments per a material d’oficina, fotocòpies i impremta, necessaris per a dur a terme les actuacions subvencionades.

i) Gastos per la prestació de servicis de comunicacions que siguen necessaris per a dur a terme les actuacions subvencionades.

j) Subministraments.

k) Quotes d’inscripció en activitats.

l) Quotes abonades per pertinença a altres associacions autonòmiques, nacionals i internacionals, sempre que no estiguen compreses entre les beneficiàries de subvencions o ajudes finançades amb càrrec als pressupostos de la Generalitat i equivalents a la canalitzada per mitjà d’esta resolució.

m) Remuneracions o compensacions econòmiques no compreses en la lletra b de l’apartat anterior a les persones membres dels òrgans de govern i representació de l’entitat, calculades d’acord amb el temps destinat a exercir tasques de representació per raó del seu càrrec o per assistència a les reunions d’estos òrgans.

3. En cap cas seran subvencionables els gastos següents:

a) Els gastos de personal i els gastos per servicis professionals que es puguen derivar de la contractació d’algun membre dels òrgans de govern de l’entitat sol·licitant, amb les excepcions que es preveuen per a la subcontractació amb persones vinculades en el resolc catorzé.

No obstant això, es podran considerar subvencionables els costos salarials corresponents a alguna de les persones indicades, dins dels límits i les condicions que s’establixen en el punt anterior d’esta resolució, quan es tracte de persones vinculades amb la beneficiària mitjançant un contracte laboral de data anterior a 2024, subscrit per a la prestació de servicis diferents de les funcions que corresponguen a esta persona com a membre de l’òrgan de representació de la beneficiària, i sempre que l’entitat ho sol·licite i ho acredite expressament, i per al qual obtinga prèviament l’autorització corresponent de l’òrgan concedent, que ho acordarà quan concórreguen les circumstàncies anteriors.

b) Els gastos que, en concepte de prestació de servicis, abone l’entitat sol·licitant a altres entitats associatives que integre o en les quals estiga integrada, amb l’excepció, si és el cas, del que s’establix per a persones vinculades en el resolc catorzé.

c) Les multes, els recàrrecs per qualsevol concepte i els interessos de qualsevol mena, imposats per qualsevol administració pública. Tampoc les quanties que puguen ser objecte de reintegrament per devolució de qualsevol ajuda o subvenció, així com qualsevol altra penalitat.

d) Les retencions que, a compte de la subvenció, faça l’entitat beneficiària de la subvenció amb càrrec al projecte que se subvenciona.

e) L’adquisició d’immobilitzat, material o immaterial, de tota mena.

f) L’adquisició de béns destinats a la venda.

g) Les aportacions a sistemes complementaris de pensions.

h) No seran subvencionables els gastos corresponents a bitllets i títols de transport emesos i no utilitzats, excepte amb una justificació raonada, o els corresponents a viatges en classes diferents de la classe turista o econòmica.

i) Els gastos extres d’allotjament.

j) L’entrega de premis o guardons, siguen dineraris o en espècie, més enllà del mateix diploma o placa que s’entregue a la persona o entitat premiada o guardonada. En qualsevol cas, estos diplomes o plaques hauran d’incorporar el logotip de la Generalitat Valenciana quan esta els haja subvencionat.

k) Altres gastos, com obsequis i similars, que no estiguen directament vinculats a l’activitat o acció objecte de la subvenció. S’inclouen en este apartat els gastos que se satisfacen per deferència a persones sòcies o associades, partícips o públic en general, en qualsevol tipus d’assemblea, seminari o activitat que organitze l’entitat beneficiària.

l) Els gastos financers i els interessos deutors dels comptes bancaris.

m) Les bestretes reintegrables.

n) Els gastos que provinguen de qualsevol altre exercici.

o) En general, qualsevol altre que no estiga directament relacionat amb l’objecte de la subvenció o que, encara que ho estiga, no estiga prou justificat o no siga necessari per a complir la finalitat de la subvenció.

En cap cas el cost d’adquisició dels gastos subvencionables podrà superar el valor de mercat. La Conselleria d’Educació, Cultura, Universitats i Ocupació podrà comprovar el valor de mercat dels gastos subvencionats emprant un o diversos dels mitjans que preveu l’article 170 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

No es podran incloure activitats que comporten servicis onerosos o que suposen una contraprestació a favor de l’Administració.

4. Quan l’import del gasto subvencionable supere les quanties establides en la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les directives 2014/23/UE i 2014/24/UE, del Parlament Europeu i del Consell, de 26 de febrer de 2014, per al contracte menor, la Confederació de Cooperatives de la Comunitat Valenciana (CONCOVAL) haurà de sol·licitar com a mínim tres ofertes de diferents empreses proveïdores amb caràcter previ a la contracció del compromís per a la prestació del servici o l’entrega del bé, llevat que per les característiques especials dels gastos subvencionables no hi haja en el mercat prou entitats que el subministren o presten. La mateixa obligació haurà de complir, si és el cas, la persona o l’empresa subcontractada per a dur a terme alguna de les actuacions subvencionades.

5. Tindran la consideració de gasto efectiu les quantitats satisfetes per la Confederació de Cooperatives de la Comunitat Valenciana (CONCOVAL) en concepte d’IVA i altres impostos indirectes a conseqüència del gasto en les activitats objecte de la subvenció, sempre que l’import d’estes no puga ser recuperat totalment o parcialment, la qual cosa haurà d’acreditar-se degudament.

6. La subcontractació d’activitats es regirà pel que preveu el resolc catorzé, sempre en condicions de lliure competència, d’acord amb el que establixen l’article 3.4 i concordants de l’esmentada Llei 9/2017, de 8 de novembre, de contractes del sector públic, i la Llei 38/2003, de 17 de novembre, general de subvencions, en relació amb el seu reglament de desplegament.

7. D’acord amb el que disposa l’article 29.7 de la Llei 38/2003, de 17 de novembre, general de subvencions, en cap cas la Confederació de Cooperatives de la Comunitat Valenciana (CONCOVAL) podrà concertar l’execució total o parcial de les activitats que ha de dur a terme amb:

a) Persones o entitats incurses en alguna de les prohibicions de l’article 13 de la Llei 38/2003, de 17 de novembre, general de subvencions.

b) Persones o entitats que hagen percebut altres subvencions per a dur a terme l’activitat objecte de contractació.

c) Intermediàries o assessores en les quals els pagaments es definisquen com un percentatge de cost total de l’operació, llevat que este pagament estiga justificat amb referència al valor de mercat del treball fet o dels servicis prestats.

d) Persones o entitats vinculades amb la Confederació de Cooperatives de la Comunitat Valenciana (CONCOVAL), llevat que concórreguen les circumstàncies següents:

1a. Que s’obtinga l’autorització expressa prèvia de la Conselleria d’Educació, Cultura, Universitats i Ocupació.

2a. Que l’import subvencionable no excedisca el cost generat per l’entitat vinculada.

*Dècim. Termini de justificació.*

El termini de presentació de l’acreditació del compliment de la finalitat de la subvenció i de l’aplicació dels fons finalitzarà, en tot cas, el dia 25 de novembre de 2024.

L’entitat interessada podrà sol·licitar justificadament una pròrroga del termini indicat que no podrà ser superior a cinc dies. L’òrgan gestor resoldrà esta sol·licitud de manera motivada. Tant la sol·licitud d’ampliació com la resolució s’han de produir amb anterioritat al venciment del termini establit.

*Onzé. Règim de justificació de la subvenció.*

1. La Confederació de Cooperatives de la Comunitat Valenciana (CONCOVAL) justificarà la realització d’activitats de la manera que establix l’article 30 de la Llei 38/2003, de 17 de novembre, mitjançant la presentació del compte justificatiu, acompanyat d’un informe d’auditoria de comptes subscrit per una persona professional inscrita com a exercent en el Registre oficial d’auditors de comptes dependent de l’Institut de Comptabilitat i Auditoria de Comptes, de conformitat amb el que establix l’article 74 del Reglament de la Llei 38/2003, de 17 de novembre, i d’acord amb l’Orde EHA/1434/2007, de 17 de maig.

2. En els casos en què la Confederació de Cooperatives de la Comunitat Valenciana (CONCOVAL) estiga obligada a auditar els seus comptes anuals per una persona auditora sotmesa a la Llei 22/2015, de 20 de juliol, d’auditoria de comptes, la revisió del compte justificatiu es durà a terme per la mateixa persona auditora. En cas que no estiga obligada a auditar els comptes anuals, la designació de l’auditor o l’auditora de comptes la farà l’entitat.

3. El compte justificatiu contindrà, com a mínim, la documentació següent:

a) Memòria relativa a les actuacions subvencionades, amb la indicació dels resultats que han obtingut estes.

b) Memòria econòmica abreujada justificativa del cost de les activitats fetes, que inclourà el que preveuen les lletres a, d, e, f i g de l’article 72.2 de l’esmentat Reglament de la Llei 38/2003, de 17 de novembre, sense perjuí de l’obligació de la Confederació de Cooperatives de la Comunitat Valenciana (CONCOVAL) de mantindre a la disposició de la Direcció General de Treball, Cooperativisme i Seguretat Laboral la documentació que arreplega la lletra b de l’article esmentat.

4. En tot cas, la memòria econòmica abreujada ha de contindre:

– Relació detallada dels gastos produïts per la Confederació de Cooperatives de la Comunitat Valenciana (CONCOVAL) en la realització de l’activitat subvencionada, degudament agrupats per tipologia de gasto, amb la identificació de la persona o l’empresa creditora i del document, el concepte del gasto, l’import (amb la indicació de l’import total sense IVA, l’import imputat a la subvenció sense IVA, l’IVA corresponent a la quantitat imputada a la subvenció i la suma total de l’import imputat més IVA) i la data d’emissió, així com la data de pagament d’estes.

– Si és el cas, una llista de les quantitats pressupostades inicialment i les desviacions produïdes.

– Declaracions responsables de la Confederació de Cooperatives de la Comunitat Valenciana (CONCOVAL) amb la indicació dels resultats obtinguts a l’empara d’esta subvenció.

– En el cas que l’activitat subvencionada es finance amb esta subvenció i, a més, amb altres subvencions, ajudes, ingressos o recursos, s’ha d’aportar una declaració responsable que en continga una llista detallada, amb la indicació de l’import, la procedència i l’aplicació d’estos fons a les activitats subvencionades.

– Certificats acreditatius del fet que l’entitat està al corrent en les seues obligacions tributàries autonòmiques i estatals, i de Seguretat Social, o autoritza la Conselleria d’Educació, Cultura, Universitats i Ocupació a obtindre’ls de manera telemàtica.

– Declaració responsable de l’article 34.5 de la Llei 38/2003, de 17 de novembre, general de subvencions (LGS), d’estar al corrent en el pagament d’obligacions per reintegrament de subvencions.

– Els tres pressupostos que, en aplicació de l’article 31.3 de l’LGS, haja d’haver sol·licitat el beneficiari/ària.

5. La Confederació de Cooperatives de la Comunitat Valenciana (CONCOVAL) estarà obligada a posar a la disposició de qui faça l’auditoria els llibres, els registres i els documents que se li sol·liciten per a efectuar-ne la revisió, així com a conservar-los per a les actuacions de comprovació i control previstes en la legislació vigent.

6. Les factures corresponents als gastos corrents imputats a esta subvenció s’han d’ajustar al que establix el Reial decret 1619/2012, de 30 de novembre, pel qual s’aprova el Reglament que regula les obligacions de facturació.

En tot cas, s’ha d’observar el que establixen els articles 30 i 31 de l’esmentada Llei 38/2003, de 17 de novembre, respecte a la justificació de les subvencions públiques i dels gastos subvencionables, respectivament.

7. D’acord amb el que preveu l’article 31.2 de la Llei 38/2003, de 17 de novembre, es considerarà gasto fet el que s’haja pagat efectivament abans del final del període de justificació determinat en estes bases reguladores. Sense perjuí d’això, quan es tracte de tributs i Seguretat Social a càrrec de la Confederació de Cooperatives de la Comunitat Valenciana (CONCOVAL), s’entendrà també com a gasto fet el que s’haja generat abans de finalitzar el termini de justificació i estiga en període d’ingrés voluntari no vençut en la data de finalització del termini de justificació, el pagament efectiu del qual s’haurà d’acreditar quan es produïsca.

8. La Confederació de Cooperatives de la Comunitat Valenciana (CONCOVAL) estarà obligada a fer constar, en totes les factures i els documents que tinga en el seu poder i que hagen servit per a justificar el gasto subvencionat, siga mitjançant una estampilla o per un altre procediment que deixe constància adequada en els originals, que s’han utilitzat per a acreditar gastos en l’expedient o l’ajuda de què es tracte i, si és el cas, la quantia en què resulten afectats per la subvenció concedida.

L’obligació esmentada li serà exigible, siga quin siga el format en què s’haja creat o formalitzat el document o la factura, i comportarà l’obligació de conservar-los durant el termini de què dispose l’Administració per a revisar la subvenció concedida i verificar el compliment de la resta d’obligacions o càrregues sorgides de la concessió, i es garantirà a la persona auditora i, si és el cas, a l’òrgan gestor de les ajudes, l’accés a estes i la comprovació de l’estampillament.

La Confederació de Cooperatives de la Comunitat Valenciana (CONCOVAL) estarà obligada, especialment, a fer constar els aspectes referits quan pretenga fer ús de la mateixa factura o document en la justificació de qualsevol altra ajuda o subvenció, cas en què haurà de manifestar expressament que la documentació justificativa del gasto s’ha presentat o utilitzat prèviament per a acreditar-lo en una subvenció.

La falta de compliment d’estes obligacions donarà lloc a la revocació i el reintegrament de les quantitats percebudes i l’exigència de l’interés de demora corresponent des del moment del pagament de la subvenció fins a la data en què s’acorde la procedència del reintegrament, o la data en què la persona deutora ingresse el reintegrament si és anterior a esta, d’acord amb el que disposa l’article 37 de la Llei 38/2003, de 17 de novembre.

*Dotzé. Informe d’auditoria.*

1. La persona auditora de comptes que duga a terme la revisió del compte justificatiu serà qui designe l’entitat i s’haurà d’ajustar al que disposa l’EHA/1434/2007, de 17 de maig, per la qual s’aprova la norma d’actuació dels auditors o les auditores de comptes en la realització dels treballs de revisió de comptes justificatius de subvencions, en l’àmbit del sector públic estatal, previstos en l’article 74 del Reglament de la Llei 38/2003, de 17 de novembre, general de subvencions.

2. Qui duga a terme l’auditoria emetrà un informe en el qual detallarà les comprovacions fetes i hi farà constar tots els fets o les excepcions que puguen suposar un incompliment, per part de la persona beneficiària, de la normativa aplicable o de les condicions que s’imposen per a percebre la subvenció, i haurà de proporcionar la informació amb el detall i la precisió suficients perquè l’òrgan gestor puga concloure sobre esta qüestió. Este informe ha de contindre els aspectes i l’estructura que establix l’article 7 de l’Orde EHA/1434/2007 esmentada.

Per a emetre l’informe, la persona auditora ha de comprovar:

a) L’adequació del compte justificatiu de la subvenció que ha presentat la beneficiària i que este l’haja subscrit una persona amb poders suficients per a fer-ho.

b) El contingut de la memòria d’actuació, per a la qual cosa ha d’estar alerta davant d’una possible falta de concordança entre la informació que conté esta memòria i els documents que hagen servit de base per a revisar la justificació econòmica.

c) Que la informació econòmica que s’inclou en la memòria es basa en una relació classificada dels gastos de l’activitat subvencionada, amb la identificació de les creditores i dels documents (factures, nòmines i butlletins de cotització a la Seguretat Social), l’import total i l’imputat a la subvenció, la data d’emissió i, si és el cas, la data de pagament.

d) Que l’entitat disposa de documents originals acreditatius dels gastos justificats, d’acord amb el que preveu l’article 30.3 de la Llei general de subvencions, i que estos documents s’han reflectit en els registres comptables.

e) Que els gastos que integren la relació complixen els requisits per a tindre la consideració de gasto subvencionable, d’acord amb el que establixen l’article 31 de la Llei general de subvencions i la clàusula novena d’esta resolució; que s’han classificat correctament, d’acord amb el contingut de les bases reguladores que arreplega esta resolució, i que es produïx la coherència necessària entre els gastos justificats i la naturalesa de les activitats subvencionades.

f) També es comprovarà que l’import es desglossa adequadament en el compte justificatiu.

g) Que la Confederació de Cooperatives de la Comunitat Valenciana (CONCOVAL) disposa d’ofertes de diferents empreses proveïdores, en els supòsits que preveu l’article 31.3 de la Llei general de subvencions, i d’una memòria que justifique raonablement l’elecció de l’empresa proveïdora, en els casos en què no haja recaigut en la proposta econòmica més avantatjosa.

h) Que no s’han dut a terme subcontractacions de l’activitat subvencionada o que, si és el cas, estes subcontractacions complixen el règim establit o han sigut autoritzades.

i) Que s’han complit els resultats establits que calia assolir o la indicació del grau de compliment d’estos resultats.

j) Que no s’han concedit altres subvencions, ajudes, ingressos o recursos per a la mateixa finalitat, procedents de qualsevol administració o ens públic o privat, nacional, de la Unió Europea o d’organismes internacionals, que siguen incompatibles o que superen els costos de l’activitat subvencionada.

k) Que les factures i els documents que hagen servit per a justificar el gasto subvencionat s’han marcat, mitjançant una estampilla o un altre procediment que en deixe la constància adequada en els originals, a fi de reflectir que s’han utilitzat per a acreditar el gasto en l’expedient o l’ajuda de què es tracte i, si és el cas, la quantia que s’imputa a la subvenció concedida.

l) Acreditació del pagament de les factures i del fet que este es produïx dins del termini de justificació, o certificat de pagaments pendents de gastos produïts.

3. Este informe ha d’incorporar com a annexos el compte justificatiu, la memòria econòmica i la memòria d’activitats, en un únic document en format PDF i, en tot cas, han d’estar firmats per la persona auditora, conjuntament amb la persona que represente legalment l’entitat.

4. Al final del seu treball, qui duga a terme l’auditoria sol·licitarà a la Confederació de Cooperatives de la Comunitat Valenciana (CONCOVAL) una carta, firmada per la persona que haja subscrit el compte justificatiu, en la qual s’indicarà que s’ha informat la persona auditora sobre totes les circumstàncies que puguen afectar la correcta percepció, aplicació i justificació de la subvenció. També s’hi han d’incloure les manifestacions que siguen rellevants i que servisquen d’evidència addicional a la persona auditora sobre els procediments que s’han dut a terme. La carta s’ha d’aportar amb la justificació.

*Tretzé. Pagament de la subvenció.*

1. El pagament s’efectuarà per mitjà de transferència al compte bancari de la Confederació de Cooperatives de la Comunitat Valenciana (CONCOVAL) que esta determine, una vegada rebuda la justificació, comprovada pels servicis competents de la Conselleria, i acreditat que l’entitat està al corrent de pagament de les seues obligacions tributàries i amb la Seguretat Social, així com que no és deutora d’obligacions per reintegrament.

2. En el cas que l’import total justificat siga inferior a la subvenció prevista en esta resolució, o es produïsca la concurrència d’altres ajudes que puguen superar el cost de les actuacions, l’aportació de la Conselleria es minorarà en la quantia corresponent, i la Confederació de Cooperatives de la Comunitat Valenciana (CONCOVAL), si és el cas, haurà de reintegrar les quantitats corresponents i els interessos de demora des del moment del pagament de la subvenció.

*Catorzé. Subcontractació.*

1. La Confederació de Cooperatives de la Comunitat Valenciana (CONCOVAL) podrà subcontractar part de l’activitat que haja de dur a terme. Esta subcontractació no ha d’excedir el 50 % de l’import de l’activitat amb la suma dels preus de tots els subcontractes.

Les empreses subcontractistes estaran obligades només davant de la Confederació de Cooperatives de la Comunitat Valenciana (CONCOVAL), que assumirà la total responsabilitat de l’execució de l’activitat davant de l’Administració.

2. A l’efecte del que es preveu en l’apartat anterior, la Confederació de Cooperatives de la Comunitat Valenciana (CONCOVAL) serà la responsable que en l’execució de l’activitat concertada amb terceres parts es respecten els límits que s’establisquen en esta resolució, quant a la naturalesa i quantia dels gastos. Les subcontractistes estaran subjectes al deure de col·laboració per a permetre la verificació adequada del compliment d’estos límits.

3. D’acord amb el que es disposa en l’article 29.7 de la Llei 38/2003, de 17 de novembre (LGS), en cap cas podrà concertar-se per la Confederació de Cooperatives de la Comunitat Valenciana (CONCOVAL) l’execució total o parcial de les activitats que s’hagen de dur a terme amb les persones relacionades en el resolc nové, apartat 7.

4. En cap cas es podran subcontractar activitats que augmenten el cost de l’activitat subvencionada i no aporten cap valor afegit al contingut d’esta.

*Quinzé. Modificació de la subvenció.*

Amb la finalitat de complir el que disposa l’article 17.3.l de la Llei 38/2003, de 17 de novembre, general de subvencions, no es preveu la possible modificació d’esta resolució, encara que puguen concórrer circumstàncies que alteren o dificulten el desenvolupament del seu objectiu.

*Setzé. Minoració, anul·lació i reintegrament de la subvenció.*

1. Es reduirà proporcionalment la subvenció en cas que la justificació dels gastos produïts no arribe a la quantia concedida.

2. L’incompliment total o parcial dels indicadors o els compromisos d’actuacions que preveuen esta resolució i l’annex I donarà lloc a la minoració corresponent en la proposta de pagament de la subvenció sobre la base dels gastos justificats i acceptats correctament, llevat que l’entitat presente una justificació ajustada als indicadors d’execució efectivament realitzats.

3. En els casos que preveu l’article 37 de la Llei 38/2003, de 17 de novembre, les persones beneficiàries hauran de reintegrar la totalitat o una part de la quantitat percebuda més els interessos de demora corresponents. En estos casos s’incoarà l’expedient oportú, que, amb l’audiència prèvia de la persona interessada, resoldrà la persona titular de l’òrgan competent per a la resolució de la subvenció.

4. En virtut de l’article 23 del Decret 118/2022, de 5 d’agost, del Consell, pel qual es regula la inclusió de clàusules de responsabilitat social en la contractació pública i en les convocatòries d’ajudes i subvencions, l’incompliment de la normativa ambiental i social, dels compromisos assumits per la persona beneficiària i dels compromisos establits, referits en els apartats primer i segon de l’article 21 d’este decret, constituiran causa de reintegrament de la subvenció, d’acord amb l’article 37.1.f de la Llei 38/2003, de 17 de novembre, general de subvencions.

De la mateixa manera, esta previsió s’aplicarà en els casos en què la persona beneficiària haja incomplit, en relació amb tot això, l’obligació de justificació que arrepleguen els articles 14.1.b i 30 de la Llei 38/2003, de 17 de novembre, general de subvencions, i quan, en relació amb el compliment de la normativa ambiental i social i dels compromisos ambientals, de transparència, socials i ètics establits i dels que assumix la persona beneficiària, s’haja incorregut en resistència, obstrucció, excusa o negativa a les actuacions de comprovació i inspecció.

Estos incompliments constituiran, així mateix, causa suficient per a perdre el dret a cobrar la subvenció, en els termes de l’article 34.3, paràgraf segon, de la Llei 38/2003, de 17 de novembre, general de subvencions.

El que preveuen els paràgrafs precedents també serà aplicable, d’acord amb l’article 29.5 de la Llei 38/2003, de 17 de novembre, general de subvencions, quan els incompliments hagen sigut a causa de l’actuació dels tercers subcontractats per la persona beneficiària.

5. La presentació extemporània de la justificació, sense que s’haja sol·licitat i concedit una pròrroga expressa i dins del termini, donarà lloc a la incoació d’un procediment per a deixar sense efecte l’acte de concessió de la subvenció. En tot cas, es garantirà el dret d’audiència a la persona interessada.

6. El falsejament o l’ocultació de dades i documents que afecten substancialment la concessió i l’entrega de fons públics donarà lloc a l’exigència de responsabilitats, tant en l’orde administratiu com en el jurisdiccional competent, amb la incoació d’un procediment sancionador a càrrec de l’òrgan competent.

En el mateix sentit es procedirà davant de qualsevol incompliment que puga constituir un il·lícit administratiu, segons el que establixen els articles 56 a 58 de la Llei 38/2003, de 17 de novembre.

Així mateix, en el cas que la conducta puga ser constitutiva de delicte, es passarà el tant de culpa a la jurisdicció competent i se suspendrà el procediment sancionador mentres l’autoritat judicial no dicte una sentència ferma, tinga lloc el sobreseïment o l’arxivament de les actuacions o el Ministeri Fiscal execute la devolució de l’expedient.

La Conselleria d’Educació, Cultura, Universitats i Ocupació podrà dur a terme totes les inspeccions tècniques i administratives que es consideren necessàries a fi de conformar l’execució correcta de l’actuació subvencionada.

*Desseté. Règim jurídic aplicable.*

Estes subvencions es regiran pel que disposa esta resolució, que té el caràcter de bases reguladores de la subvenció; per la Llei 38/2003, de 17 de novembre, i pel Reglament de la Llei 38/2003, de 17 de novembre, excepte en el que afecte els principis de publicitat i concurrència, així com pel que disposa la Llei 1/2015, de 6 de febrer, i per la resta de normes de dret administratiu que siguen aplicables.

*Dihuité. Control i seguiment.*

1. La Confederació de Cooperatives de la Comunitat Valenciana (CONCOVAL) haurà de sotmetre’s a les actuacions de comprovació, verificació i control financer de l’activitat subvencionada, efectuades tant per la Conselleria d’Educació, Cultura, Universitats i Ocupació com pels òrgans i les institucions competents de la Generalitat i de l’Administració general de l’Estat, així com per qualsevol òrgan de la Unió Europea i els seus representants autoritzats, i facilitarà en tot moment tota la informació que se sol·licite en l’exercici d’estes actuacions i, especialment, amb la disposició de la totalitat de documents necessaris.

2. S’obrirà un expedient de revocació total o parcial de la subvenció concedida amb l’obligació de reintegrar les quantitats que s’hagen entregat quan concórreguen les causes de l’article 37 de la Llei 38/2003, de 17 de novembre.

Per a determinar els efectes de l’incompliment, es tindrà en compte el caràcter essencial, o no, del requisit, la condició o l’obligació incomplida.

3. El procediment de revocació total o parcial, porte implícit el reintegrament de subvencions o no, s’iniciarà d’ofici en els termes de l’article 58 de la Llei 39/2015, d’1 d’octubre.

*Denové. Pla de control.*

S’aplicarà el pla de control, aprovat per la persona titular de la Conselleria d’Educació, Universitats i Ocupació, el 22 d’abril de 2024, segons el que preveuen l’article 32.1 de la Llei 38/2003, de 17 de novembre, l’article 85 del Reglament de la Llei 38/2003, de 17 de novembre, que obliga els òrgans concedents de subvencions a «elaborar un pla anual d’actuació per a comprovar que les activitats subvencionades es duen a terme per part de les persones beneficiàries», i, en l’àmbit autonòmic, els articles 165.2.j i 169.3 de la Llei 1/2015, de 6 de febrer.

*Vinté. Tractament de dades de caràcter personal.*

1. La gestió de la subvenció concedida per mitjà d’esta resolució comporta el tractament de dades de caràcter personal, especialment en la fase de justificació, per la qual cosa s’apliquen les mesures i les garanties que regula la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques sobre el tractament de dades personals i a la lliure circulació d’estes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.

2. En compliment del que preveu l’article 13 de l’RGPD, la informació bàsica en matèria de protecció de dades és la següent:

– Té la condició de responsable del tractament la Conselleria d’Educació, Cultura, Universitats i Ocupació. Av. de Campanar, 32. 46853 València. Adreça electrònica: [btdtmrwjzyzcztrfurgvmofk@tpi.co](mailto:wwragiytjhcuuozsyqocckii@dqg.op).

– La finalitat per al tractament de dades personals és gestionar la subvenció concedida en les diferents fases de tramitació.

– Les persones interessades en este tractament tenen dret a sol·licitar l’accés, la rectificació i la supressió de les seues dades de caràcter personal, així com a sol·licitar la limitació o l’oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en l’enllaç següent: <https://sede.gva.es/va/inicio/procedimientos?id_proc=19599>.

– Per a més informació, es pot consultar el registre d’activitat de tractament denominat «Ajudes, beques i subvencions», accessible en la pàgina web: [https://ceice.gva.es/va/registre-de-tractament-de-dades](https://www.ceice.gva.es/registre-de-tractament-de-dades).

3. Quan la persona que actue en nom de l’entitat beneficiària aporte dades de caràcter personal de terceres persones en el procediment administratiu, tindrà l’obligació d’informar dels aspectes següents:

– La comunicació d’estes dades a l’Administració per al tractament en l’àmbit de les competències pròpies i d’acord amb les finalitats del procediment.

– La possibilitat que l’Administració faça consultes relacionades amb les dades per a comprovar-ne, entre altres aspectes, la veracitat. Si una llei requerix per a esta consulta l’autorització de la persona les dades de la qual s’han de consultar, la persona sol·licitant, o qui la represente legalment, haurà d’haver recaptat esta autorització, que estarà disponible a petició de l’Administració en qualsevol moment.

– La possibilitat i la manera d’exercir els drets d’accés, rectificació, supressió, limitació del tractament o oposició que l’assistixen en relació amb el tractament de les dades personals.

*Vint-i-uné. Verificació de dades.*

1. D’acord amb el que establixen la disposició addicional octava de la Llei orgànica 3/2018, de 5 de desembre, de protecció de dades personals i garantia dels drets digitals, i l’article 4 de la Llei 40/2015, d’1 d’octubre, l’òrgan gestor podrà verificar les dades manifestades per les persones interessades amb la finalitat de comprovar-ne l’exactitud.

2. La potestat de verificació inclou verificar la identitat de la persona sol·licitant o, si és el cas, de la representant legal, i consultar les dades següents, que consten en la Base de dades nacional de subvencions (BDNS): les subvencions i les ajudes que se li han concedit, incloent-hi aquelles a les quals s’aplica la regla *de minimis*, i que la persona sol·licitant no està inhabilitada per a percebre subvencions.

*Vint-i-dosé. Efectes.*

De conformitat amb el que es preveu en l’article 9.3 de la Llei 38/2003, general de subvencions, que establix que «Les bases reguladores de cada tipus de subvenció es publicaran en el *Boletín Oficial del Estado*  o en el diari oficial corresponent», esta resolució serà objecte de publicació en el *Diari Oficial de la Generalitat Valenciana*, i tindrà efectes des de l’endemà de la publicació.

Contra esta resolució, que posa fi a la via administrativa, d’acord amb el que disposa l’article 114.c de la Llei 39/2015, d’1 d’octubre, l’entitat interessada podrà interposar els recursos següents:

a) De manera potestativa, un recurs de reposició davant de la Conselleria d’Educació, Cultura, Universitats i Ocupació, en el termini d’un mes comptat a partir de l’endemà de la publicació en el DOGV d’esta resolució, d’acord amb el que s’establix en els articles 112, 123 i 124 de la Llei 39/2015, d’1 d’octubre, tenint en compte que no és possible simultaniejar el recurs contenciós administratiu i el potestatiu de reposició.

b) Directament, un recurs contenciós administratiu davant del jutjat contenciós administratiu en el termini de dos mesos comptats a partir de l’endemà de la publicació en el DOGV d’esta resolució, d’acord amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.

Tot això, sense perjuí que les persones interessades puguen exercir qualsevol altra via que consideren oportuna.

  

València, 30 de juliol de 2024

José Antonio Rovira Jover

Conseller d’Educació, Cultura, Universitats i Ocupació

Esta disposició conté annexos. Consulteu-ne la versió en PDF.